# Complex de la Caparrella

El Complex de la Caparrella és un conjunt d'instal·lacions d'organismes, institucions i entitats públiques situat a cavall de les partides de la Caparrella i Malgovern de Lleida, El Segrià. El complex és propietat de la Diputació de Lleida, i més de 4.000 persones s'hi desplacen diàriament.

## Història

L'any 1971 la Diputació de Lleida va fer adquisició de sis finques contigües situades a les partides de la Caparrella i de Malgovern del terme de Lleida. La superfície total adquirida fou de més de 30 hectàrees i es pensà en dotar amb elles el territori de serveis amb finalitats socials, assistencials i sanitàries. Originalment, l'aleshores anomenat Complex Ilerda fou dissenyat per acollir tres zones diferents orientades respectivament a hospitals, residència d'avis -iniciativa polèmica per ubicar-se a 4 km. de distància de Lleida- i educació. Es preveia també la construcció d'habitatges suficients per allotjar 2.000 persones, i existiren discrepàncies sobre la seva idoneïtat tot rebent acusacions d'especulació urbanística però finalment no reberen llicència municipal i s'abandonà el projecte residencial. El 18 d'agost de L'any 1975 s'iniciaren les feines de construcció amb el projecte d'un Hospital psiquiàtric. Les obres finalitzaren l'any 1982 i tingueren un cost de gairebé 600 milions de pessetes. Tanmateix mai van arribar a posar-se en funcionament a causa dels nous corrents en psiquiatria i l'elevat cost de manteniment, i les construccions van quedar en desús i abandonades fins que l'any 1982 s'hi inauguraren les instal·lacions de l'Institut Nacional d'Educació Física de Catalunya (INEFC). No fou fins a l'any 1993 que el complex rebé un nou impuls amb la instal·lació de la Facultat de Ciències de l'Educació de la Universitat de Lleida.

## El complex en l'actualitat

A partir d'aleshores tot un seguit d'organismes, institucions i entitats s'han anat instal·lant al complex que actualment acull:
* Institut Nacional d'Educació Física de Catalunya de la Universitat de Lleida.
* Escola Escola Universitària de Relacions Laborals de la Universitat de Lleida.
* Escola Universitària de Turisme Terres de Lleida de la Universitat de Lleida.
* Escola d'Hostaleria de la Generalitat.
* Institut Gaudí de la Construcció, esdevingut posteriorment Centre de formació de la construcció (COELL).
* Federació Catalana de Tennis - representació territorial de Lleida.
* Castellers de Lleida.
* IES La Caparrella.
* Institut de Formació Professional La Caparrella.
* Centre Europeu d'Empreses i Innovació (CEEI) de Lleida.
* DOP Garrigues.
* DO Costers del Segre.
* Serveis d'arts gràfiques de la Diputació de Lleida.
* Escoles especials Llar de Sant Josep.
* Servei d'aigües de la Diputació de Lleida.
* Servei d'arqueologia de la Diputació de Lleida.
* Serveis de l'Institut d'Estudis Ilerdencs.
* Escola Plançó.
* Orquestra Julià Carbonell.
* Grup de Sanejament Porcí (GSP).
* Serveis del Banc dels Aliments de Lleida.
* Fundació Andromeda.
* Associació d'Ocupació i Esplai La Torxa.
* Senyal accés al Complex.
* Senyal indicatiu amb plànol.
* Edifici principal de les instal·lacions de la Diputació de Lleida.
* INEFC. Campus de Lleida.
* Escola d'Hoteleria i Turisme de Lleida.

## Referències

* ↑ Diputació de Lleida. «La Caparrella, una ciutat dins d'una ciutat». [Consulta: 21 maig 2021].
* ↑ Font, Manel «LA OPINION PROPIA Y AJENA LA PROBLEMATICA DE LOS JUBILADOS LERIDANOS EN TELEVISION» (pdf) (en castellà). Diario de Lérida, 23-05-1976 [Consulta: 21 maig 2021].
* ↑ «Un Cooperativista opina sobre el Complejo Ilerda» (pdf) (en castellà). Diario de Lérida, 28-10-1976 [Consulta: 21 maig 2021].
* ↑ Diputació de Lleida. «Complex de la Caparrella». Arxivat de l'original el 21 de maig 2021. [Consulta: 21 maig 2021].
* ↑ Bellet Sanfeliu, Carme. La Universitat de Lleida en la ciutat i el territori. Lleida: Edicions de la Universitat de Lleida, 2010, p. 124. ISBN 978-84-8409-518-7 [Consulta: 21 maig 2021].
* ↑ Diputació de Lleida. «Pla integral 2006-2007 Complex La Caparrella» (PDF). [Consulta: 21 maig 2021].